Andrew Wommack julgustab sind tänases saates
sirutuma välja ja haarama kinni tervenemisest,
mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Nüüd aga Andrew isiklikult.
Tere tulemast taas me saatesse!
Jätkan oma õpetusseeriaga: "Jumal soovib, et oleksid terve."
Olen nii põnevil sellest.
Olen ise terveks saanud
ja näinud sadu-tuhandeid teisi inimesi terveks saamas,
mis kõik toob au Jumalale ja tõmbab inimesi Jumala ligi.
See tõesti teeb midagi, kui koged Jumala headust;
seda, kui Ta teeb su vabaks üleloomulikul moel.
See pole lihtsalt millestki üle saamine,
aga see on midagi üleloomulikku,
mille kaudu Jumal annab teada, et Ta armastab sind
ja Ta kasutab oma väge ning võimeid sinu heaks.
Tean, et meid vaatab inimesi, kes maadlevad teatud asjadega
ja sul on raske uskuda Jumala armastusse,
kuna su kannatused ja valu on nii suured.
Oled palvetanud ja palunud, aga tundub, et midagi ei toimu
ja nii oled hakanud mõtlema, et Jumal lihtsalt ei hooli.
Või tahabki, et oleksid haige.
Kuid see pole tõsi.
Seal on omad põhjused, miks sa pole terveks saanud
ja nii tahan ka selle seeria kaudu õpetada,
kuidas kogeda tervenemist.
Esimene samm selles suunas aga on teadmine,
et Jumal tahab, et oleksid terve.
Olen rääkinud sellest,
kuidas tervenemine on osa Tema lepitustööst.
Jeesus ilmutas meile, et see on Jumala täiuslik tahe,
kuna Jeesus käis ringi ja tegi head,
tervendades kõiki kuradi poolt rõhutuid.
See on kirjas Apostlite tegudes 10:38.
Seejärel aga rääkisin vaiast Pauluse ihus.
Religioon on võtnud selle teema ja püüdnud panna inimesi uskuma,
et Jumal tõi mõne haiguse Pauluse ihusse
ja keeldus teda tervendamast,
otsekui Paulusel olnuks parem olla haige,
kuna see muutnuks teda alandlikuks ja paremaks inimeseks.
Nii õpetataksegi sageli, et haige olla on parem,
kuna läbi kannatuste muutud jumalakartlikumaks.
Kuid vaata kedagi, kes on krooniliselt haige
ja kannatab selle all pidevalt.
Usu mind, haigus ei muuda sind pühamaks
ega pane sind rohkem Jumalat armastama.
See pole nii.
On tõsi, et osa krooniliselt haigeid on pöördunud Jumala poole
ja armastavad Teda.
Nii ei väidagi ma, et haiged ja krooniliselt haiged
ei armasta Jumalat.
On palju neid, kes kannatavad,
kuid kes armastavad Jumalat kogu oma südamest.
Kuid see haigus polnud see, mis pani neid Jumalat armastama.
On tõsi, inimesi lüüakse vahel selili,
et ainus koht, kuhu sel juhul vaadata, oleks üles (taevasse)
ja see on ka aeg, mil nad pöörduvad Jumala poole.
Kuid mitte Jumal pole see, kes nad selili lööb.
Siinkohal üks väike näide.
Mu vanim poeg on täna 35-aastane.
Kuid kui ta oli vaid 1-aastane ehk siis 34. aastat tagasi,
laadisin ma puid veoauto peale.
Olime metsas puid tegemas, kus pinnas oli üsna mudane.
Mu 1-aastane poeg lippas seal ringi ja nautis seda täiega.
Kuna elasime Texases, oli seal väga, väga palav.
Mu poeg oli seetõttu üleni higine.
Kuid siis saabus tal uneaeg
ja ta sättis end sinna "muda" sisse pikali.
Teadsin, et ta on higine ja ka mudane,
kuid lasin autol aknad alla ja tõstsin ta une pealt kabiini magama,
minnes ise taas puukoormat täitma.
Ta oli ärgates suures vaimustuses,
sest ta oli terve päeva tahtnud seal autos mängida,
aga ma ei lubanud.
Kuid nüüd upitas ta end küljeaknast välja,
vaatas autopeeglisse ja lehvitas mulle.
Käskisin tal tagasi tuttu minna,
öeldes, et ta võib aknast välja kukkuda ja endale haiget teha.
Kuid ta ei kuulanud, vaid ajas end püsti ja mängis edasi.
Nii andsin talle laksu,
öeldes, et ta peab pikali heitma, sest muidu saab ta haiget.
Käskisin tal pikali heita ja magama jääda.
Ta aga ei kuulanud, ja upitas nii kaugele aknast välja,
et ta kukkus autokabiinist välja.
See autokabiin oli üle mu pea kõrge ja mu poeg kukkus sealt alla,
maandudes maha ja lüües oma pea ära.
Ta oleks võinud murda oma kaela või saada muud kahju.
Loomulikult hakkas ta nutma ja ma läksin võtsin ta sülle.
Kui ta lõpuks nutmise lõpetas, ütlesin talle:
"Joosua, just seetõttu ma ütlesingi sulle,
et tuleb pikali heita ja magama jääda,
sest ma ei tahtnud, et sa haiget saaks."
Kasutasin seda negatiivset olukorda, et õpetada talle midagi.
Viisin ta tagasi autokabiini, kus ta uuesti magama jäi
ega kõõlunud enam.
Kui ta aga oleks olnud nagu enamus kristlasi,
siis tead, mida ta oleks teinud?
Ta oleks ölnud: "Mu issi on nii imeline -
ta tõukas mu sealt kabiinist välja
ja ma kukkusin peaga vastu maad, murdes peaaegu kaela.
Mu issi tegi seda kõike, sest ta armastab mind!"
Kuid ma ju ei teinud seda!
Tegin kõik, mis suutsin, et hoida seda õnnetust juhtumast,
kuid peale seda,
kui mu poeg oli saanud maitsta oma sõnakuulmatuse vilja,
võttis ta lõpuks mind ka kuulda
ja oli nüüd valmis võtma vastu seda, mida olin talle juba enne öelnud.
Kuigi ta oleks võinud õppida ka ilma selle jamata.
Nii on ka tõsi, et on inimesi,
kes on kogenud kohutavaid probleeme elus
ja nad on selili maas.
Kas halvatuna või mõnel muul moel,
kus ainus suund, kuhu vaadata, on üles.
Ja korraga nad ütlevad:
"Jumal, olen teinud valet asja, kuid tahan anda nüüd oma elu sulle."
Ja korraga nad tärkavad ellu Jumala suhtes
ning neil on võrratu suhe Temaga.
Küll aga eksivad nad siis,
kui peavad Jumalat oma halvatuse põhjustajaks
ja halbade asjade andjaks.
Kui nad peavad Jumalat oma lahutuse
või ebaõnnestunud äritehingu põhjustajaks.
Ei, Jumal ei ole me elutragöödiate autor!
2. Timoteose 3:16 on öeldud:
"Kogu Pühakiri on Jumala sisendatud
ja kasulik õpetamiseks, noomimiseks, parandamiseks,
kasvatamiseks õiguses,
et Jumala inimene oleks täiesti varustatud
ja valmis igale heale teole."
Salm 16 ütleb,
et Jumala Sõna on see, mis on antud meie noomimiseks ja parandamiseks.
Osa inimesi ütleb: "Jaa, nii on,
kuid mitte kõik inimesed ei reageeri Jumala Sõnale,
mistõttu Jumal kasutabki igasugu tragöödiaid jms."
Ei.
Jumal kasutab oma Sõna korrigeerimiseks ja parandamiseks,
et nagu salm 17 ütleb:
"...et Jumala inimene oleks täiesti varustatud
ja valmis igale heale teole."
Jumalal pole plaani B või C.
Jumal korrigeerib sind läbi oma Sõna.
Jah, sa võid õppida ka läbi raskete pikali löömiste,
kuid ma ei soovitaks seda.
See pole Jumala viis asju ajada.
Sa võid ju oodata nö rongiõnnetust ja oma elu ribadeks kiskumist,
kus lõpuks ütled: "Jumal, oleksin pidanud Sind järgima."
Kui siis pöördud Jumala poole, siis Ta ka õpetab sulle midagi.
Nii nagu ma selgitasin oma pojale Joosuale.
Samas polnud mina see, kes lasi Joosual kukkuda.
Nii pole ka Jumal see, kes põhjustab probleeme su elus.
Jumal ei too haigust su ellu,
mis omakorda toob mu tagasi selle Pauluse ihus oleva vaia juurde.
Paljud on püüdnud käänata seda lugu
ja öelnud, et Jumal on see, kes toob sulle haigusi,
et sulle midagi õpetada.
Üks põhjusi, miks arvatakse,
et see Pauluse vai tema ihus oli seotud haigusega,
on 2. Korintlastele 12:9-10 kasutatud sõna "nõtrus".
Me tänapäeval enam vaevu kasutame sõna "nõtrus",
et viidata mõnele haigusele
ja nõnda ei tee seda ka Piibel.
Roomlastele 8:26 on öeldud, et me oskamatus palvetada on nõtrus.
Sel pole mingit pistmist haiguse või muu füüsilise asjaga,
vaid see räägib arusaamise puudumisest.
Sõna "nõtrus" tähendab millegi puudumist
või puudjääki milleski.
Ja nii näiteks on see seotud ka sellega,
et sa ei tea, kuidas õigesti paluda.
2. Korintlastele 11:30 räägib samast kontekstist,
kui Paulus ütleb: "Kui tuleb kiidelda, siis ma kiitlen oma nõtruse üle."
2. Korintlastele 11:23-27 loetles ta need nõtrused ka ette.
"Nemad on Kristuse teenrid.
Ma räägin pööraselt - mina olen rohkem.
Ma olen palju rohkem vaeva näinud, palju rohkem vangis olnud,
saanud palju enam hoope, tihti olnud surmasuus.
Ma olen juutide käest
viis korda saanud ühe hoobi vähem kui nelikümmend,
mind on kolm korda keppidega pekstud,
üks kord püütud kividega surnuks visata,
kolm korda olen üle elanud laevahuku,
terve öö ja päeva olen olnud veevoogudes;
tihti olen olnud teekondadel, ohus jõgedel, ohus teeröövlite käes,
ohus oma rahva seas, ohus paganate seas,
ohus linnades, ohus kõrbes, ohus merel, ohus valevendade käes,
töös ja vaevas..."
Need "vaevad" on vast ainukene asi,
mida võiks seostada füüsiliste probleemidega.
Kuid Paulus koges peksu, piitsa, kividega loopimist ja surema jätmist,
mis kõik tõid kaasa nõrga olemise ja väsimuse.
Kuid need ei pea olema seotud haigusega.
Kogu selle nimistu seas, mis ta üles luges,
võib kaudselt olla vaid üks asi, mis võib viidata haigusele, nii et...
2. Korintlastele 11:27-29
"...töös ja vaevas, tihti valvamises, näljas ja janus,
tihti paastumises, külmas ja alasti;
peale kõige muu päevast päeva rahva kokkuvool minu juurde,
mure kõigi koguduste pärast.
Kes on nõder, ja mina ei oleks nõder? Keda kiusatakse, ja mina ei süttiks?"
Kogu see lugu ei räägi ilmselgelt nõtrusest haiguse tõttu
või mõnest füüsilisest hädast.
Siin on juttu raskustest, hädadest, katsumustest ja tagakiusust,
mis talle kõik osaks said.
Kui ta aga räägib süttimisest, siis see viitab kirglikkusele,
mitte millegi põlemisest ta ihus.
Salm 30: "Kui tuleb kiidelda, siis ma kiitlen oma nõtruse üle."
Tõin eelmises saates esile kolm Vana Testamendi kirjakohta,
kus Jumal viitab sellele, et hoopis inimesed on vaiaks su ihus
ja kui telliskivid su silmas.
"Vai ihus" oli piibellik väljend, mida inimesed teadsid.
Nii teati ka, et vai Pauluse ihus polnud haigus
ja see ei tulnud ka Jumalalt,
vaid hoopis saatanalt nagu Piiblis kirjas.
See oli mõeldud jama tekitamiseks Paulusele,
kuhu iganes ta ka ei läinud.
Paulus koges tagakiusu kui ei keegi teine.
Nii palus ka Paulus kolm korda, et see vai saaks kõrvaldatud ta ihust.
Enamus inimesi arvab, et ta lihtsalt leppis selle vaiaga,
samas kui ta algselt sõdis sellele siiski vastu.
Paulus poleks sõdinud millegi vastu, kui see olnuks Jumalast,
sest Paulus oli andnud end täielikult üle Jumalale
ja ta oli ka tõestanud, et on valmis surema Jumala nimel.
Nii ei seisnud Paulus vastu mitte Jumalale, vaid saatanale,
sest ta teadis, et kogu tagakius ja kõik tema vastu suunatud jamad
olid deemonlikud.
Sest maailmas valitseb antikristuse vaim.
1. Johannese 4:3 on öeldud, et antikristuse vaim on juba maailmas.
See oli juba 2000. aastat tagasi.
Tänapäeval on antikristuse vaimu veelgi rohkem
ja see on deemonlik.
Paljud inimesed on mestis deemonlike vaimudega,
et seista vastu evangeeliumile, ebamoraalsusele
ja kõigele muule heale.
Deemonlikud jõud tegutsevad läbi inimeste
ja nii oli ka Paulusele määratud üks deemonlik jõud,
mille vastu Paulus seisis ja palvetas,
paludes Jumalat kolmel korral, et see saaks kõrvaldatud.
Kuid Jumal ütles Paulusele, et Tema armust saab talle küll
ja Tema jõud saab tugevaks Pauluse nõrkuses.
Taaskord, sellest kõigest võiks palju pikemalt rääkida,
kuid Jumal ütles sellega sisuliselt seda, et:
"Paulus, sul pole pääsu tagakiusust."
Kui Jumal oleks öelnud kõigile neile, kes Ta lapsi taga kiusasid:
"Teiega on lõpp!
Ma löön teid maha, et kaitsta oma rahvast."
Kui Jumal oleks asja selliselt võtnud, poleks meil ka apostel Paulust,
sest Paulus oli algselt kristlaste tagakiusaja.
Ta arreteeris kristlasi ja lasi neid vangi panna,
tunnistades nende vastu.
Paljud neist isegi surmati.
Paulus kiusas kristlasi taga,
mistõttu, kui Jumal oleks päästnud oma rahva tagakiusust,
tõmmates sellele joone peale ja hävitades kõik tagakiusajad,
poleks Paulus kunagi Temani jõudnud.
Jumal aga hoopis kasutas tagakiusu, mille osaliseks Ta sulane Stefanos sai
Stefanos põlvitas maas, kui teda kividega surnuks loobiti
ja Paulus, kes enne oli Saulus, nägi seda kõike pealt.
Ta hoidis nende kuubesid, kes Stefanost kividega loopisid,
nii et, ta oli osa sellest pundist.
Ta nägi, kuidas Stefanos põlvitas Jumala ees,
öeldes: "Isa, ära arva seda neile patuks."
Ta palus inimeste eest, kes olid teda tapmas.
Paulus, endine Saulus, nägi läbi Stefanose
Jumala headust, armu, armastust ja heldust
ja see murdis ta südame.
Apostlite teod 9:1-5 on öeldud, et Saulus oli teel Damaskusesse,
et arreteerida seal kristlasi,
kui teda tabas ere valgus ja Jumal kõnetas teda, öeldes:
"Saulus, Saulus, sul pole mõtet peaga vastu seina joosta."
Sauluse süda oli kõva kui sein,
kuid Jumal kõnetas teda läbi Stefanose.
Jumal oli tegelenud Saulusega, kuna too polnud lõpetanud tagakiusu,
sest Jumal armastab isegi tagakiusajaid.
Jumal pole päästnud meid tagakiusust.
Keegi võib nüüd küsida,
et kui see Pauluse vai oli tagakiusav deemonlik vaim,
miks siis Paulus selle üle meelevalda ei võtnud?
Sa ei saa sõidelda kõike, mis saatanalt tuleb,
sest inimesed on kaasatud sellesse loosse.
Sul on küll meelevald saatana, aga mitte inimeste üle.
Jumal pole andnud sulle meelevalda sõidelda inimesi ja ajada neid välja.
Nii et, kui mõni inimene teeb teadlikult koostööd saatanaga,
siis sa ei saa ajada saatanat välja selle inimese tahte vastaselt.
Sa ei saa võtta meeldevalda kõige tagakiusu üle,
öeldes: "Jeesuse nimel ei saa keegi mulle midagi öelda!",
sest inimestel on vaba tahe.
Kui Jumal sekkuks selliselt,
et ta võtab inimestelt nende vaba tahte
ja sunniks neid tegema seda, mis on õige,
siis oleks neil võimatu saada päästetud,
kuna päästetud saamine on su enda otsus ja valik.
Jumal ei sunni sind selleks - see peab lähtuma vabast tahtest.
Ainus kord, kui Jumal sekkub mõne inimese ellu,
on suurel kohtupäeval.
Ma ei taha teemast kõrvale kalduda, aga on olnud aegu,
kus Jumal on kellegi "rajalt maha võtnud",
kuid peale seda polnud neil enam midagi meelt parandada,
sest nad olid peale seda juba surnud.
Kui Jumal võtab inimese vaba tahte, siis seda alati kohtumõistmise raames.
Kuid samas Ta ei taha kohut mõista.
Ta armastab inimesi - ka jumalakartmatuid
ja Ta igatsus on, et nemadki parandaks meelt.
Nii nagu Paulus seda tegi.
Ta oli kord kristlaste tagakiusaja,
kellest samas sai mees,
keda Jumal kasutas võimsalt läbi Uue Testamendi.
Jumal armastab ka tagakiusajaid,
mis on ka põhjus, miks Ta ei päästa meid tagakiusust.
Sa ei saa ajada saatanat välja inimestest, kes sind taga kiusavad,
kuna nad on otsustanud alistuda saatanlikule mõjule.
Sul aga pole meelevalda inimeste üle.
Sul on meelevald deemonite, aga mitte inimeste üle.
Jumal on lunastanud sind haiguste küüsist,
mistõttu saad võtta meelevalla ja sõidelda neid, kui need on sinus.
Küll aga ei saa sa peatada tagakiusu.
Nii paljud piiblisalmid ütlevad,
et need, kes elavad jumalakartlikult Jeesuses Kristuses,
saavad kogema ka tagakiusu.
Paulus ise ütles seda 2. Timoteose 3:12.
Samas usun, et tookord, kui need asjad kõik juhtusid,
oli Paulus nii tugev Jumala asjades, et ta isegi püüdis peatada tagakiusu.
Ta mõistis, et deemonlik vägi oli see, mis teda taga kiusas
ja tal oli ju meelevald saatana üle.
Ta oli rakendanud oma meelevalda,
nähes imesid sündimas nii endas kui teistes inimestes.
Ta oli nii tugev ja veendunud,
et Jumal oli kutsunud teda elama üleloomulikku, võidukat elu,
et ta püüdis peatada isegi tagakiusu.
Nii ta ka palvetas selle pärast, kuniks Jumal ütles talle:
"Paulus, ma ei takista tagakiusu.
Sest kui ma sekkuksin
ega laseks neil inimestel ise otsustada oma käitumise üle,
peaksin neid needma ja hukka mõistma."
Sest kui Jumal võtaks su vaba tahte
ja hakkaks sind kontrollima ning sinu üle valitsema,
poleks sul enam valikuvabadust.
Nii ei anna Jumal sulle vabadust minna ühegi inimese vaba tahte vastu.
Sul pole meelevalda selleks.
Sellega on seotud miljon nüanssi,
kuid olen näinud seda ka meie teenistuses.
Mäletan, kuidas Jimmy Swaggart ja Jim Bakker keerasid ära
ja sattusid jamadesse.
Jim Bakker pandi isegi vangi ja kogu lugu jõudis ka avalikkuseni.
Nii avastasid paljud inimesed,
et need kaks teleevangelisti, keda nad olid toetanud, olid petised
ja üldse mitte need, kellena tundusid.
Jimmy Swaggart kuulutas homode, prostituutide ja ebamoraalsuse vastu,
samal ajal, kui käis ise prostituutide juures.
See mõjutas inimesi tohutult halvasti.
Kui kogu see lugu avalikkuse ette jõudis,
langes ka meie teenistuse toetus 40-50%.
Osa inimesi võib öelda,
et tuleb võtta meelevald kogu olukorra üle,
kuid tead, mis? Jumal kasutab inimesi.
Jumal ei liiguta sind nagu etturit.
Peale seda olukorda
hakkas saatan külvama inimeste südameisse hirmu,
otsekui kõik teles kõnelevad jumalasulased
oleksid petised.
Inimestel oli hirm ja nad ei usaldanud enam.
Kuid ma jätkasin Jumalasse uskumist, pöördumata ära Temast.
Ma polnud midagi valesti teinud ja ometi meiegi sissetulek kahanes.
Tead, miks?
Sest saatan kasutas seda olukorda külvamaks hirmu inimeste südameisse
Nii võttis see omajagu aega, leida taas usaldust
ja anda teada, et ma pole selline.
Mida iganes keegi teine ei teinud -
ma tegin ikka seda, milleks Jumal oli mind kutsunud.
Ma ei saanud lihtsalt käskida meelevalla abil rahal tulla sisse.
Jumal kasutab inimesi.
Jumalal pole Ameerika dollareid ja Ta ei hakka neid ka võltsima,
sest see oleks seadusevastane.
Luuka 6:38 on öeldud:
"Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe."
Jumal ei anna sulle otseselt raha.
5. Moosese 8:18: "Vaid tuleta meelde Issandat, oma Jumalat,
et see on tema, kes annab sulle jõu varanduse soetamiseks..."
Jumal ei anna sulle rikkusi,
aga Ta annab sulle jõudu ja võidmist, et saada need rikkused kokku.
Ja Ta kasutab selleks inimesi.
Luuka 6:38: "...ja teile antakse... Kuhjaga mõõt antakse teie rüppe."
Nii on Jumal see, kes inspireerib inimesi.
Ma ei saa lihtsalt palvetada
ja käskida miljonil dollaril ilmuda välja.
Või 40. miljonil, et ehitada uus kogudusehoone.
Ma ei saa lihtsalt palve kaudu käskida neil asjadel esile tulla.
Jumal on see, kes kasutab selleks inimesi,
mistõttu pean uskuma ja usaldama Teda,
et Ta kõnetaks inimesi.
Kuid samas pean ma jagama inimestele infot olukorra kohta
et Jumal saaks puudutada neid selle kaudu
ja kaasata nad toetajatena kogu loosse.
Jumal kasutab inimesi.
Jah, vahel see võtab aega,
sest inimesed ei reageeri igakord Jumalale
nii nagu tarvis.
Teisalt aga ei saa sa võtta meelevalda inimeste üle,
kes sind taga kiusavad või sinu kohta valetavad,
käskides sel lõppeda.
Sa pole vabastatud tagakiusust.
Nii et see vai Pauluse lihas
oli lihtsalt deemonlik sõnumitooja.
Seda "sõnumitoojat" on tõlgitud ka inglina või deemonliku olevusena -
ühe väena, kes Paulust taga kiusas.
Ta püüdis sellest vabaneda,
kuid Jumal ütles, et Ta ei peata seda tagakiusu,
kuna Ta tahtis, et need tagakiusajad näeksid Jumala armu ja väge
Pauluse elus
ja võiksid kogeda uuestisündi.
Nõnda nagu Pauluski seda koges,
sest ta nägi, kuidas Stefanos austas Jumalat,
isegi, et ta visati kividega surnuks.
Nii et, sul pole tagakiusust pääsu.
Küll aga oled sa lunastatud haigustest.
Vai Pauluse ihus polnud haigus
ja see ei tulnud Jumalalt, vaid saatanalt.
Paulus ei saanud lahti tagakiusust, kuna Jumal ei võtnud seda ära.
Luuka 6:26 on öeldud: "Häda teile, kui kõik inimesed räägivad teist hästi,
sest nõndasamuti tegid ju nende vanemad valeprohvetitele."
Matteuse 5:10-12: "Õndsad on need, keda õiguse pärast taga kiusatakse."
Hõisake ja hüpake rõõmust,
kuid teid Issanda pärast taga kiusatakse.
Tagakius on miski, mis tuleb.
See tuleb.
Sul pole sellest pääsu.
Nii et, see oli Pauluse vai ta ihus ja mitte haigus.
Piiblis pole ühtki viidet selle kohta, et see olnuks haigus.
See on vaid religioosne tõlgendus.
Kui aga vaadata kogu lugu selle kontekstis
ja tõlgendada seda Piibli terminoloogia põhjal,
siis see "vai ihus" viitab inimestele, kes teda taga kiusasid
ja sa ei saa seda kuidagi vältida.
Vajad selleks Jumala armu ja seda on Ta ka lubanud anda.
Nii ütles Paulus, et kogeb tagakiusu kaudu Jumala au,
sest selle abil on ta ka tugev.
Apostlite teod 16:22-34 on ka tõestus sellest.
Paulust peksti ja ta heideti vangi,
kuid ta hakkas keskööl koos Siilasega ülistama ja kiitma Jumalat,
mispeale mitte vaid vangivalvur ühes oma perega,
aga ka kõik teised vangis olnud kogesid uuestisündi
ja said vabaks.
Paulus koges Jumala au sellistes olukordades
ja ta teadis, et raskused olid üks viis, mille kaudu tuua au Jumalale.
Mul on veel teatud asju, mida jagada, kuid teen seda järgmises saates.
Lisaks sellele on meil sel teemal palju häid materjale.
Minu uus raamat, õppevihik jne.
Meil on nö "Parema tervise" pakett.
Usun, et see oleks sulle õnnistuseks, nii et, kuula kindlasti reklaam ära
ja võta meiega juba täna ühendust.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Võid tellida endale ka nii raamatu, õppematerjali kui CD või DVD,
mis kõik moodustavad kokku "Parema tervise paketi".
Paketis on kas CD või DVD,
raamat, õppematerjal
ja DVD'd "Tervenemisteekonnad"
+ tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Teine õpetus samast seeriast: "Mis selle Pauluse vaiaga on?"
on samuti tellitav me kodulehe kaudu.
Ekraanil on Andrew Wommacki teenistuse kontakandmed.
Loodame sinust kuulda juba täna!
Paljud teist on saanud täna puudutatud,
sest te olete lasknud millelgi tulla oma ellu,
mille uskusite olevat Jumalast,
kuid mille osas mõistate nüüd, et seda ei peagi taluma
ja te olete tegelikult vaba sellest.
Võib-olla oled selle tõe vastu võtnud, aga ei tea, kuidas siit nüüd edasi?
Siis tahan julgustada sind tellima endale need materjalid,
paludes ühtlasi, et me palvenõustajad palvetaksid su eest.
Nende seas on imelised inimesed!
Osa neist on ise läbinud isikliku tervenemise teekonna,
vastates inimeste kõnedele.
Nad on kogenud imelisi tervenemisi
ja võivad seetõttu palvetada su eest, aidates sul selle vastu võtta.
Meie kontakttelefon Inglismaal on hetkel nähtav ekraanil.
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Vaata meid kindlasti järgmine kordki!
Kui keegi ei tea, siis Jumala Sõna ütleb väga selgelt,
et Jumala tahe on, et oleksid terve.
See on osa Jeesuse lepitustööst ristil.
Kui keegi ei koge tervist, siis see pole Jumala süü,
sest Jumal ei taha, et sa kannataksid ja Ta pole ükskõikne su valu suhtes.
Jumal tahab, et oleksid terve.
Tõlge: Anne-Ly Raukas